เรื่องร้องเรียน: ทำไหมพี่สาวเป็นโควิคแล้วโทรไปรพ.กลางเป็นรพ.ในประกันสังคม โดยแจ้งว่าติดโควิคทางจนท.แจ้งให้เอาผลตรวจไปรับยาเองที่รพ.แบบนี้ไม่เป็นการแพร่กระจายเชื้อหรือคะ ควรประสานงานให้ดำเนินการเหมือนบัตรทองที่ให้คำปรึกษาและส่งยามาให้ที่บ้านเพื่อลดการกระจายเชื้อ
การดำเนินการของเจ้าหน้าที่: เนื่องจากมีการประกาศเป็นโรคติดต่อที่ต้องเฝ้าระวัง ลำดับที่ 57 ตาม พ.ร.บ.โรคติดต่อ พ.ศ.2558 ประกาศลงในราชกิจจานุเบกษาแล้ว มีผลตั้งแต่วันที่ 1 ตุลาคม 2565 มาตรการเฝ้าระวัง ป้องกันและควบคุมโรคโควิด 19 รองรับการเป็นโรคติดต่อที่ต้องเฝ้าระวัง โดยก่อนเข้าประเทศ ยกเลิกแสดงเอกสารที่เกี่ยวข้องกับเอกสารวัคซีนหรือผลการตรวจ ATK โรคโควิด 19 ยกเว้นโรคไข้เหลืองที่ยังดำเนินการตามปกติ  นอกจากนี้ ยังปรับมาตรการแยกกักสำหรับผู้ป่วยอาการน้อย/ผู้ติดเชื้อโควิด 19 ที่ไม่แสดงอาการ ให้ปฏิบัติตาม DMHT อย่างเคร่งครัด 5 วัน และให้คำแนะนำแก่ประชาชนให้มีพฤติกรรมป้องกันตนเองอย่างถูกต้องเหมาะสม เช่น การสวมหน้ากาก เว้นระยะห่าง ล้างมือ และตรวจ ATK เมื่อมีอาการ    หากป่วยไม่มีอาการหรืออาการน้อยสามารถไปทำงานได้ โดยต้องปฏิบัติตาม DMHT   การใช้สิทธิรักษาผู้ติดเชื้อโควิด-19 กลุ่มสีเขียว สิทธิประกันสังคม   รักษากับสถานพยาบาลตามสิทธิด้วยแนวทาง  •    ผู้ป่วยนอกและแยกกักตัวที่บ้าน (เจอ แจก จบ)  หรือ  •    รักษาที่บ้าน (Home Isolation)   การใช้สิทธิรักษาพยาบาลของผู้ติดเชื้อโควิด-19 (สีเขียว) สิทธิประกันสังคม   1.โรงพยาบาลที่ผู้ประกันตนลงทะเบียนไว้  2.สถานพยาบาลคู่สัญญาในระบบประกันสังคมทุกแห่ง ดูรายชื่อได้ที่เว็บไซต์สำนักงานประกันสังคม คลิก  3.สถานพยาบาลรัฐทุกแห่ง   4.ร้านขายยาที่เข้าร่วมโครงการเจอ แจก จบ ดูรายชื่อได้ที่ https://www.nhso.go.th/downloads/197
ความเห็นของผู้แจ้ง: ยังไม่เห็นแนวทางการแก้ปัญหา ประกาศเป็นโรคติดต่อที่เฝ้าระวังลำดับที่ 57 ผู้ป่วยนอก ให้แยกกักตัวที่บ้าน เจอแจกจบ แต่ทางโรงพยาบาลให้ไปรับยาเองที่สถานพยาบาลในประกันสังคม โดยไม่ให้ไปรถสาธารณะซึ่งขัดแย้งกับหลักการความเป็นจริงประชาชนทุกคนไม่ได้มีรถส่วนตัวเพราะฉะนั้นควรจัดยาส่งถึงบ้านเพื่อลด ความเสี่ยงในการติดต่อ
พื้นที่: แขวงจอมทอง เขตจอมทอง กรุงเทพมหานคร